Νοητική Ευεξία στην Τρίτη Ηλικία: Μετα-ανάλυση εργασιών για τη Συνδυαστική Δράση της Φυσικής και της Νοητικής Άσκησης στην Πρόληψη της Άνοιας
Creators: name: Παπαπέτρου, Μαρία Δημητρίου
Publisher: name: Aristotle University of Thessaloniki
Year: 2024
Subjects: Φυσική Άσκηση
Νοητική Άσκηση
ΗΝΔ
Physical Exercise
Cognitive Exercise
MCI

description: Εισαγωγή: Ο επιπολασμός της άνοιας αναμένεται να τριπλασιαστεί μέχρι το 2050. Πρόκειται για μία δυσμενή πρόβλεψη που καθιστά επιτακτική την ανάγκη για τη λήψη άμεσων μέτρων. Μέχρι πρόσφατα δεν έχει βρεθεί κάποιο φάρμακο που να αντιμετωπίζει ή προλαμβάνει αποτελεσματικά την εμφάνιση και την εξέλιξή της σ’ ένα πρώιμο στάδιο. Έτσι, τονίζεται ιδιαίτερα η σημασία της πρόληψης και ο ρόλος των μη φαρμακευτικών παρεμβάσεων. Αρκετές μελέτες πλέον αναδεικνύουν τα οφέλη της φυσικής και της νοητικής άσκησης, ενώ τα τελευταία χρόνια δίνεται μεγάλη σημασία στον συνδυασμό τους ως ενός αποτελεσματικότερου και ισχυρότερου τρόπου πρόληψης και καθυστέρησης της άνοιας. Σκοπός: Σκοπός της παρούσας μετα-ανάλυσης είναι η διερεύνηση της συνδυασμένης δράσης της φυσικής και της νοητικής άσκησης στην πρόληψη της νοητικής εξασθένισης και της άνοιας στα άτομα με ΗΝΔ. Σχεδιασμός: Μετα-ανάλυση Τυχαίων Κλινικών Δοκιμών. Αναζήτηση: Πραγματοποιήθηκε αναζήτηση στις βάσεις δεδομένων PubMed, Google Scholar, SpringerLink, ScienceDirect, Cochrane Library: Trials. Αποτελέσματα: Συνολικά βρέθηκαν 8 μελέτες, που δημοσιεύθηκαν από το 2008-2024, με 718 συμμετέχοντες/-ουσες, που είχαν ΗΝΔ. Αξιοποιήθηκαν τα αποτελέσματα από τα εργαλεία μέτρησης MMSE, MoCA, ADAS-Cog. Η αξιολόγηση των αποτελεσμάτων έδειξε ότι οι ασκησιογενείς παρεμβάσεις είχαν θετική επίδραση στη νοητική λειτουργία των ατόμων, στατιστικά σημαντική, αλλά μικρή τόσο όσον αφορά το σύνολο των μελετών (SMD: 0.625, 95% CI: άνω όριο 0.504, p=0.034) όσο και σε σύγκριση με τη Φυσική (SMD: 0.186, 95% CI: άνω όριο 0.354, p=0.0335) ή τη Νοητική άσκηση μόνο (SMD: 0.212, 95% CI: άνω όριο 0.418, p=0.0455). Συμπεράσματα: Η μετα-ανάλυση των δημοσιευμένων κλινικών μελετών έδειξε ότι ο συνδυασμός φυσικής και νοητικής άσκησης είναι πιθανό να συμβάλλει στην καθυστέρηση και πρόληψη της νοητικής εξασθένισης και της άνοιας.
description: Introduction: The prevalence of dementia is expected to triple by 2050. This is a negative prediction that makes the need for immediate action imperative. Up to this moment, due to the complexity and lack of full understanding of the mechanisms that contribute to its development, no drug has been found that effectively treats or prevents the onset and progression of dementia at an early stage. In this context, the importance of prevention and the role of non-pharmaceutical interventions are particularly emphasized. Several studies highlight the benefits of physical and cognitive exercise, whereas in recent years great importance has been given to the combination of physical and cognitive exercise as a more effective and powerful way to prevent and delay dementia. Objectives: The aim of this meta-analysis is to investigate the combined effect of physical and cognitive exercise in the prevention of cognitive decline and dementia in people with MCI. Design: Meta-analysis of Randomized Controlled Trials (RCTs). Data Sources: PubMed, Google Scholar, SpringerLink, ScienceDirect, Cochrane Library: Trials databases were searched. Results: A total of 8 studies were found, published from 2008-2024, with 718 participants, that had MCI. The results from the measurement tools MMSE, MoCA, ADAS-Cog were included. The evaluation of the results showed that the interventions had a positive effect on the individuals’ cognitive function, which is statistically significant, but small, both in relation to the overall studies (SMD: 0.625, 95% CI: upper limit 0.504, p=0.034) and to Physical (SMD: 0.186, 95% CI: upper limit 0.354, p=0.0335) or Cognitive exercise alone (SMD: 0.212, 95% CI: upper limit 0.418, p=0.0455). Conclusions: The meta-analysis of the published clinical studies showed that the combination of physical and cognitive exercise is likely to help delay and prevent cognitive decline and dementia.